Document ID: 32005R1153

KOMISJONI MÄÄRUS (EÜ) nr 1153/2005,
18. juuli 2005,
millega avatakse pakkumismenetlus bioetanoolina ühenduses kasutamiseks ettenähtud veinialkoholi müügiks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artiklit 33,
ning arvestades järgmist:
(1)
Komisjoni 25. juuli 2000. aasta määruses 1623/2000, milles sätestatakse veinituru ühist korraldust käsitleva määruse (EÜ) nr 1493/1999 üksikasjalikud rakenduseeskirjad turumehhanismide osas, (2) sätestatakse muu hulgas nõukogu 16. märtsi 1987. aasta määruse (EÜ) nr 822/87 (veinituru ühise korralduse kohta), (3) artiklites 35, 36 ja 39 osutatud destilleerimisel saadud, määruse (EÜ) nr 1492/1999 artiklites 27, 28 ja 30 osutatud ning sekkumisameti valduses oleva alkoholi müügi üksikasjalikud rakenduseeskirjad.
(2)
Seetõttu tuleks vastavalt määruse (EÜ) nr 1623/2000 artiklile 92 korraldada ainult bioetanoolina ühenduse kütusesektoris kasutamiseks ettenähtud veinialkoholi pakkumismenetlus, et vähendada ühenduse veinialkoholivarusid ja tagada tarnete järjepidevus määruse (EÜ) nr 1623/2000 artikli 92 kohaselt heakskiidetud asutustele.
(3)
Vastavalt nõukogu 15. detsembri 1998. aasta määrusele (EÜ) nr 2799/98, millega kehtestatakse põllumajanduse eurol põhinev valuutakord, (4) tuleb müügihind ja tagatised väljendada ning maksed teha eurodes.
(4)
Käesoleva määrusega ettenähtud meetmed on kooskõlas veinituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Avatakse pakkumismenetlus nr 2/2005 EÜ ühenduses bioetanoolina kasutamiseks ettenähtud veinialkoholi müügiks.
Asjaomane alkohol on saadud määruse (EMÜ) nr 822/87 artikli 35 ning määruse (EÜ) nr 1493/1999 artiklite 27, 28 ja 30 kohasel destilleerimisel ning on liikmesriikide sekkumisametite valduses.
2. Müüki pannakse 699 946,698 hektoliitrit 100 % alkoholi, mis jaotatakse järgmiselt:
a)
osa nr 10/2005 EÜ 100 000 hektoliitrit 100 % alkoholi;
b)
osa nr 11/2005 EÜ 50 000 hektoliitrit 100 % alkoholi;
c)
osa nr 12/2005 EÜ 100 000 hektoliitrit 100 % alkoholi;
d)
osa nr 13/2005 EÜ 100 000 hektoliitrit 100 % alkoholi;
e)
osa nr 14/2005 EÜ 50 000 hektoliitrit 100 % alkoholi;
f)
osa nr 15/2005 EÜ 100 000 hektoliitrit 100 % alkoholi;
g)
osa nr 16/2005 EÜ 100 000 hektoliitrit 100 % alkoholi;
h)
osa nr 17/2005 EÜ 50 000 hektoliitrit 100 % alkoholi;
i)
osa nr 18/2005 EÜ 41 331,79 hektoliitrit 100 % alkoholi;
j)
osa nr 19/2005 EÜ 8 614,908 hektoliitrit 100 % alkoholi.
3. Käesoleva määruse I lisas on sätestatud partiisid moodustavate vaatide asukoht ja viited, igas vaadis sisalduv alkoholikogus, alkoholisisaldus ning alkoholi omadused.
4. Pakkumismenetlusest saavad osa võtta ainult määruse (EÜ) nr 1623/2000 artikli 92 kohaselt heakskiidetud asutused.
Artikkel 2
Müük toimub vastavalt määruse (EÜ) nr 1623/2000 artiklitele 93, 94, 94b, 94c, 94d, 95-98, 100 ja 101 ning vastavalt määruse (EÜ) nr 2799/98 artiklile 2.
Artikkel 3
1. Pakkumised tuleb esitada II lisas osutatud sekkumisametile, kelle valduses on asjaomane alkohol, või saata tähitud kirja teel kõnealuste sekkumisametite postiaadressil.
2. Pakkumised esitatakse kahekordses pitseeritud ümbrikus, sisemisele ümbrikule tehakse märge: “Pakkumine vastavalt menetlusele nr 2/2005 EÜ bioetanoolina ettenähtud kasutusteks”, välimisele ümbrikule kirjutatakse asjaomase sekkumisameti aadress.
3. Pakkumised peavad asjaomasesse sekkumisametisse jõudma hiljemalt 26. augustil 2005 kell 12.00 (Brüsseli aja järgi).
Artikkel 4
1. Selleks et pakkumist saaks arvesse võtta, peab see vastama määruse (EÜ) nr 1623/2000 artiklitele 94 ja 97.
2. Selleks et pakkumist saaks arvesse võtta, peab sellega koos olema esitatud:
a)
tõend selle kohta, et asjaomasele sekkumisametile, kelle valduses alkohol on, on esitatud pakkumistagatis 4 eurot 100 % alkoholi hektoliitri kohta;
b)
viide liikmesriigile (liikmesriikidele), kus toimub alkoholi lõppkasutus ja pakkuja kohustus pidada kinni sellest sihtkohast;
c)
pakkuja nimi ja aadress, viide pakkumismenetluse teatele, pakutav hind eurodes 100 % alkoholi 1 hektoliitri kohta;
d)
pakkuja kohustus pidada kinni asjaomast pakkumismenetlust hõlmavatest eeskirjadest;
e)
pakkuja avaldus, milles ta kinnitab, et:
i)
ta loobub kõikidest nõuetest talle määratud toote kvaliteedi ja omaduste suhtes;
ii)
ta nõustub kõikide alkoholi sihtkoha ja alkoholi kasutust käsitlevate kontrollidega;
iii)
ta tunnistab oma kohustust tõendada, et alkoholi kasutatakse pakkumismenetluse teadaandes määratud otstarbel.
Artikkel 5
1. Määruse (EÜ) nr 1623/2000 artikliga 94a ettenähtud teatised seoses käesoleva määrusega avatud pakkumiskutsega edastatakse komisjonile käesoleva määruse III lisas osutatud aadressil.
2. Lisaks määruse (EÜ) nr 1623/2002 artiklis 94a osutatud teabele peavad lõikes 1 osutatud teatised iga pakkumise puhul selgelt osutama:
a)
kas pakkumist saab arvesse võtta;
b)
kui pakkumist ei saa arvesse võtta, määruse (EÜ) nr 1623/2000 artiklis 94 osutatud tingimustele, millest ei ole kinni peetud.
Artikkel 6
Proovivõtmise vorminõuded on sätestatud määruse (EÜ) nr 1623/2000 artiklis 98.
Sekkumisamet esitab kogu vajaliku teabe müüki mineva alkoholi omaduste kohta.
Kõik huvitatud isikud võivad saada asjaomaselt sekkumisametilt müüki mineva alkoholi proove, mille on võtnud asjaomase sekkumisameti esindaja.
Artikkel 7
1. Nende liikmesriikide sekkumisametid, kus müügiks pakutavat alkoholi ladustatakse, kontrollivad alkoholi liiki selle lõppkasutuse ajal. Seetõttu võivad nad:
a)
kohaldada määruse (EÜ) nr 1623/2000 artikli 102 sätteid mutatis mutandis;
b)
teostada proovide kontrollimist tuumamagnetresonantsanalüüsi abil, et teha kindlaks alkoholi liik lõplikul kasutamisel.
2. Lõikes 1 osutatud kontrollimistega kaasnevad kulud jäävad alkoholi ostnud ettevõtte kanda.
Artikkel 8
Liikmesriigid edastavad komisjonile hiljemalt 30. septembriks 2005 igale pakkumisele vastavad pakkujate nimed ja aadressid.
Artikkel 9
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. juuli 2005

Labels: 3
18
14
6